[{"text_idx": "#000000", "text": "Edozein arabarrek proposa ditzake Lazarraga sarietarako hautagaitzak urriaren 18ra arte"}, {"text_idx": "#000002", "text": "Edozein arabarrek proposa ditzake Lazarraga sarietarako hautagaitzak"}, {"text_idx": "#000004", "text": "Momentu honetan hautagaiak aurkezteko prozesua zabalik da urriaren 18a arte. Lan munduarekin eta euskararekin zerikusia duten alorretan parte hartzen duten entitateak gonbidatuko dira haien kideen artean sarien berri zabaltzera eta hautagaiak proposatzera."}, {"text_idx": "#000005", "text": "Hautagaitzak jasoko dira LANABES web gunean lanabes.eus."}, {"text_idx": "#000006", "text": "Horrezaz gain, sare sozialen bidez \u2013Facebook-en orrialde bat ireki da \u201cLazarraga Sariak\u201d izenarekin eta @Lazarragasariak Twitter kontua\u2013edozein arabarrek proposa ditzake hautagaiak."}, {"text_idx": "#000011", "text": "Produktua kontsumitzen eta erabiltzen duten pertsonentzako elementuak.\nLanbide Heziketako praktikak euskaraz egitea enpresetan.\nEuskaraz ikasteko aukera eskaintzea lanean.\nEuskara eremu sozioekonomikoan sustatzearekin zerikusia duen beste edozein neurri."}, {"text_idx": "#000015", "text": "Lazarraga Sarien helburu nagusia da Arabako arlo sozioekonomikoan euskararen alde lan egin duten entitate edota pertsonak saritzea, eta haien ahalegina aitortzea."}, {"text_idx": "#000016", "text": "Juan Perez Lazarraga aitzindaria izan zen euskaraz idatzi zuelako. Era berean, haren izena hartu duten Lazarraga Sariak aitzindariak dira eta sarituko diren enpresak ere aitzindariak izango dira; euskararen normalizaziorako bidea urratzen aitzindariak."}, {"text_idx": "#000017", "text": "Berriki, Igone Martinez de Lunak, Arabako Foru Aldundiko Euskara, Kultura eta Kirol diputatuak nabarmendu du \u201cgizartearen %48,2 euskaraz ulertzeko gai baldin bada, Araban gertatu den aurrerakada handia dela ezin ukatuko dugu. Belaunaldi berriak, eskola prozesua euskaraz egiteko gai izan badira, arlo sozioekonomikora jauzi egitean bitartekoak eta baliabideak eskaini beharko ditugu. Horretan ari gara. Lanbide Heziketako eragileekin harremanetan gara. Arabako Foru Aldundia sustatzaile nagusia da Lanabes, Araban Euskara Lanean ekimenean eta, izaten jarraituko du, Araban arlo sozioekonomikoan euskarak etorkizuna izatea beharrezkoa da-eta\u201d. Lan munduan bide beretik jarraitu behar dela gaineratu du, \u201ceta horretarako behar-beharrezkoa da lan-mundua gazteen hizkuntza errealitatera egokitzea eta euskaraz aritzeko aukerak eskaintzea\u201d."}, {"text_idx": "#000019", "text": "Hori dela eta, \u201coso apropos\u201d ikusten du euren lan-eremua euskalduntzeko lan egiten duten Arabako entitate, enpresa edo norbanakoei \u201ceuskararen normalizazioan egiten duten lana errekonozitzea\u201d."}, {"text_idx": "#000020", "text": "Epaimahaia LANABES, Araban euskara lanean ekimeneko kideek osatuko dute, Arabako lurralde historikoan edo Trebin\u0303uko Konderrian euskarak eremu sozioekonomikoan duen presentzian eragin eta handitzearen alde egindako lana baloratuko dute."}, {"text_idx": "#000021", "text": "Share the post \"Edozein arabarrek proposa ditzake Lazarraga sarietarako hautagaitzak urriaren 18ra arte\""}, {"text_idx": "#000022", "text": "let btns = document.querySelectorAll(\".juiz_sps_link_shareapi button:not([data-bound])\");\ntitle: \"Edozein arabarrek proposa ditzake Lazarraga sarietarako hautagaitzak urriaren 18ra arte\",\ntext: \"Edozein arabarrek proposa ditzake Lazarraga sarietarako hautagaitzak urriaren 18ra arte - \","}]